Source: http://jogaszvilag.hu/rovatok/napi/kozeptavu-intezmenyi-strategiat-keszitett-a-kuria
Timestamp: 2017-02-21 07:29:44+00:00

Document:
Középtávú intézményi stratégiát készített a Kúria - Napi - Jogászvilág
Rendszerünk új funkciókkal bővült, amelyet ezen az idegenevezetésen keresztül szeretnénk bemutatni Önnek!Az újdonságok kiemelten szerepelnek ebben a nézetben és ha az egyes elemek fölé viszi az egeret, további információt kaphat azokkal kapcsolatban. Középtávú intézményi stratégiát készített a Kúria
2013. 09. 30. 10:43
Kúria, Darák Péter, Kúria intézményi stratégiája Ez a cikk több mint egy éve került publikálásra.
Elkészült a Kúria középtávú intézményi stratégiája, amely megfogalmazza a bírósági rendszerrel és a legfelsőbb ítélkezési fórummal szembeni elvárásokat, valamint foglalkozik azzal az igénnyel, hogy a Kúria korszerűbb, hatékonyabb munkamódszereket alkalmazva biztosítsa a jogegységet. Darák Péter, a Kúria elnöke a stratégiát bemutató sajtóbeszélgetésen azt mondta: hosszú idő után ez az első "őszinte, világos és egyszerű beszéd" a legfelsőbb ítélkezési fórum állapotáról és céljairól. Kiemelte, hogy mindenki elsősorban stabilitást, állandóságot vár a bíróságtól, azt, hogy garantálja az állami élet és a jogrendszer kiszámíthatóságát.A stratégiában stabilitás és a változásra való képesség kiegyensúlyozott viszonyát is hangsúlyozni kívánják - mondta, majd szólt arról is, hogy a "fellebbezési bírósági felfogás" helyébe a "jogegységet biztosító bíróság képének" kell kerülnie.Szerinte mindeddig nem nézett szembe a legfelsőbb ítélkezési fórum azzal a változással, amely az ítélőtáblák tíz évvel ezelőtti felállításával következett be. A Kúria mostani szervezeti felépítése és munkastílusa még mindig a fellebbezési bírósági stílust idézi, holott ezt a feladatot már hosszú idő óta az ítélőtáblák látják el - mondta.Darák Péter úgy látja, hogy a jogegység biztosítása a mai változó világban "hihetetlen kihívásokat" jelent. A legjelentősebb változás, amivel a Kúriának szembe kell néznie, az a többszintű alapjogvédelmi rendszer, amelynek része az Alkotmánybíróság, a strasbourgi emberi jogi bíróság, az Európai Unió joganyaga, valamint az azt érvényesítő luxembourgi bíróság. "Egy ilyen összefüggésrendszerben kell megalkotni azokat az ítélkezést a mindennapokban befolyásoló mechanizmusokat, amelyek biztosítják a színvonalas gyakorlatot és a jogegységet" – fogalmazott.A stratégiát megalkotó testület munkájában részt vevő külső szakértő, Bencze Mátyás egyetemi docens elmondta, kidolgozásakor támaszkodtak korábbi dokumentumokra is, mint például az Országos Igazságszolgáltatási Tanácsnak az egész bírósági rendszerre vonatkozó 2010-es "problématérképére". Emellett a stratégia megalkotásánál a kúriai bírók szakmai tapasztalatán túl adatokat, felméréseket is felhasználtak, valamit kérdőíveket töltettek ki a bírókkal – közölte.A stratégiát kidolgozó testület vezetője, Hörcherné Marosi Ildikó kúriai bíró elmondta, a stratégiában hangsúlyos a jogállamiság, a jogbiztonság, az alkotmányosság, és a dokumentum foglalkozik a bírói függetlenség, a transzparencia, a kiszámíthatóság, a bírói etikai hagyományok kérdésével is.Hörcherné Marosi Ildikó a dialógus fontosságát hangsúlyozva elmondta, hogy a Kúria megkísérli "kinyitni az ablakot" a társadalomra és más intézményekre. Példaként említette, hogy a Kúria a gazdasági ítélkezés kapcsán vagy a gazdasági tárgyú bűncselekmények elbírálásakor a közgazdaság-tudomány szakemberei és eszközei nélkül nem tud megfelelő, igazságos és a törvényeknek, az alkotmánynak megfelelő ítélkezést folytatni.A közreadott sajtóanyag szerint a stratégia általános célként az átlátható, eredményes és hatékony működés biztosítását jelöli ki, különösen a Kúria jogérvényesítési tevékenységének területén. Ennek részeként cél a joggyakorlat-elemezés rendszerének kiépítése, az alsóbb fokú bíróságokkal intenzívebb kapcsolatok kiépítése és a jogegységesítést elősegítő dokumentumok minél teljesebb publikálása.A stratégia a középtávú célok megvalósítása érdekében szól a Kúria kollektív ítélkező tevékenységének, a "nagytanácsi" struktúra kialakításának megerősítéséről, a jogegységesítő eszközöknek a kúrai ítélkező hagyományokhoz igazodó, tudatos alkalmazásáról, valamint a jogalkotás előkészítésében való hangsúlyosabb részvétel lehetőségéről is.(Forrás: MTI) Tweet
Darák: ne a közhangulatot kövessék a bíróságok
A bíróságoknak nem a gyakran változó közhangulatnak kell megfelelniük, hanem a hosszú távú elfogadottságot kell továbbépíteniük - szögezte le Darák Péter a Fővárosi Ítélőtábla fennállásának tízedik évfordulója alkalmából megtartott ünnepségen hétfőn, a Kúrián.
Az utóbbi időszakot a változás, az alkalmazkodás és a reformok korrekciója jellemezte az igazságszolgáltatásban - mondta a Kúria elnöke a bíróságok napja alkalmából tartott hétfői budapesti ünnepségen.
Politikai nyilatkozatok az ítélkezést nem befolyásolhatják, társadalmi kérdések azonnali megoldását pedig nem lehet várni a Kúriától - mondta Darák Péter, a legfelsőbb bírói fórum elnöke szerdai sajtótájékoztatóján. A bírósgok vezetője Gyurcsány Ferencnek is válaszolt.
új Ptk. új Ptk Jogszabályfigyelő Fővárosi Törvényszék jogeset Kúria Alkotmánybíróság bíróság Európai Unió büntetőjog a hét jogesete Új Jogtár Falus Tamás adatvédelem OBH új Mt. Országos Bírósági Hivatal Handó Tünde Emberi Jogok Európai Bírósága Olvasta már?
A tavaszi parlamenti ülésszak munkarendje és a február-márciusi ülésterv »

References: Kúria 
 Kúria

 Kúria 
 Kúria 
 Kúria 
 Kúria 
 bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 bíróság